钦定古今图书集成/明伦汇编/人事典/第089卷 > 《释名》 > 《离卦》
## 钦定古今图书集成/明伦汇编/人事典/第089卷 > 《释名》 > 《离卦》

九三：日昃之离，不鼓缶而歌，则大耋之嗟，凶。

〈程传〉九三居下体之终，是前明将尽，后明当继之始。人之始终，时之革易也，故为“日昃之离。”“日下，昃之明”也。昃则将没矣。以理言之，盛必有衰，始必有终，常道也。达者顺理为乐，缶，常用之器也。“鼓缶而歌”，乐其常也。不能如是，则以“大耋”为嗟忧，乃为凶也。大耋，倾没也。人之终尽，达者则知其常理，乐天而已。遇常皆乐，如鼓缶而歌，《不达》者则恐怛有将尽之悲，乃“大耋”之嗟，为其凶也。此处死生之道也。〈大全〉或问“《日昃》之离”，朱子曰：“死生常理也。若不能安以自乐，则不免有嗟戚。”又问：“生之有死，犹昼之必夜，故君子当观《日昃》之象以自处。”曰：“人固知常理如此，只是临时自不能安耳。”